கேள்வி: தார்மீக வட்ட விரிவாக்கம் பற்றி நீங்கள் என்ன அறிந்துள்ளீர்கள்?
பதில்: File:MoralCircleEN.svg தார்மீக வட்ட விரிவாக்கம் (''Moral circle expansion'') என்பது நம்மால் தார்மீகப் பயனாளித்துவம் கொடுக்கப்படும் பொருட்கள் மற்றும் விடயங்களின் எண்ணிக்கையும் வகைகளும் காலப்போக்கில் அதிகரிப்பது ஆகும். தார்மீக உள்ளடக்கம் அல்லது உள்ளடக்கச் சேர்ப்பு பற்றிய பொதுவான சிந்தனைகள் பண்டைய காலத்திலிருந்தே மெய்யியல் அறிஞர்களால் விவாதிக்கப்பட்டு வந்துள்ள போதிலும், 19-ம் நூற்றாண்டிலிருந்து இச்சிந்தனை மனித உரிமை மற்றும் விலங்குரிமை தொடர்பான சமூக இயக்கங்களை தோற்றுவித்துள்ளது. குறிப்பாக விலங்குரிமை தொடர்பாக மெய்யியல் அறிஞர் பீட்டர் சிங்கர் 1970-களிலிருந்து இந்த விடயத்தைப் பற்றி எழுதி வந்துள்ளார். மேலும் 2017-ம் ஆண்டு முதல் 21-ம் நூற்றாண்டின் திறன்மிகு ஒப்புரவாண்மை ஒரு பகுதியாக விளங்கும் சிந்தனைக் குழுவான சென்டியன்ஸ் இன்ஸ்டிடியூட் செயற்பட்டு வந்துள்ளது. வளர்ந்து வரும் தார்மீகக் கருத்தியலில் ஒரு சீரான எல்லை இல்லாமை மற்றும் மக்களின் தார்மீக அணுகுமுறைகளுக்கும் அவர்களின் நடத்தைக்கும் இடையே காணப்படும் தொடர்பற்ற தன்மை போன்றவற்றைக் கருத்தில் கொண்டு, மனிதகுலம் உண்மையில் விரிவடையும் தார்மீக வட்டத்தைக் கொண்டிருக்கிறதா என்ற குறிப்பிடத்தக்க விவாதம் எழுந்துள்ளது. இது குறித்த ஆராய்ச்சிகள் தொடர்ந்து நடைபெற்று வருகின்றன.
கேள்வி: தார்மீக வட்ட விரிவாக்கம் - தார்மீக வட்டத்தின் ஆரம்பகால விவாதங்கள் பற்றி நீங்கள் என்ன அறிந்துள்ளீர்கள்?
பதில்: பொது ஊழி 2-ம் நூற்றாண்டின் முற்பகுதியில் உறுதிப்பாட்டுவாதம் தத்துவஞானி ஹீரோக்கிளீஸ் தார்மீக வட்டத்தைப் பற்றி முதன் முதலாக விவாதித்த குறிப்புகள் உள்ளன. ''ஆன் அப்ராப்ரியேட் ஆக்ட்ஸ்'' ("ஏற்புடைய நடத்தைகள்") என்ற தனது நூலில் ஒரு மனிதனின் செறிவான விரிவடையும் சமூக வட்டங்களை அவர் விவரித்ததுடன், இவ்வட்டங்களுள் உள்ளார்ந்த வட்டத்திற்கான கடமையே மிகவும் வலுவானதாகவும் குறிப்பிட்டுள்ளார். இந்த கருத்தை வில்லியம் லெக்கி 1869-ம் ஆண்டு தனது படைப்பான "ஆகஸ்டஸ் முதல் சார்லமேக்னே வரை ஐரோப்பிய ஒழுக்கங்களின் வரலாறு" என்ற நூலில் முழுமையாக்கியுள்ளார்.
கேள்வி: தார்மீக வட்ட விரிவாக்கம் - தார்மீக வட்ட விரிவாக்கத்திற்கான ஆரம்பகால ஆதரவு பற்றி நீங்கள் என்ன அறிந்துள்ளீர்கள்?
பதில்: விலங்குரிமைக்கான ஆரம்பகால ஆர்வலரான எட்வர்ட் பேசன் ஈவன்ஸ் (Edward Payson Evans) என்பவர் "பரிணாம நெறிமுறைகள் மற்றும் விலங்கு உளவியல்" என்ற நூலை 1897-ல் வெளியிட்டார். இதில் மனித இனம் தன்னை மற்ற அனைத்து உயிரினங்களிலிருந்தும் அடிப்படையில் வேறுபட்டதாகவும் தனித்ததாகவும் பார்க்கத் தூண்டும் மானுடமையவாதம் கருத்துக்களை உடைத்தெரிய வேண்டுமென்றும் அச்சிந்தனையின் விளைவாகத் தனக்கு பிற விலங்கினங்களோடு எந்த தார்மீகக் கடமைகளும் இல்லை என்பது போன்ற எண்ணத்தையும் விட்டொழிக்க வேண்டும் என்றும் அவர் வாதிட்டார். பயனெறிமுறைக் கோட்பாடு மெய்யியலாளரும் விலங்குரிமை அறிஞருமான ஜே. ஹோவர்ட் மூர் தனது 1906-ம் ஆண்டு படைப்பான ''தி யுனிவர்சல் கின்ஷிப்'' என்ற நூலில் ஒரு உணர்திறன் தத்துவத்தை முன்னிறுத்தினார். அதன் மூலம் அனைத்து உணர்திற உயிரினங்களையும் ஒத்த பரிணாம வளர்ச்சி உறவின் அடிப்படையில் பேணிக் காக்க வேண்டிய கடமை மனித இனத்திற்கு உள்ளது என்று மூர் வலியுறுத்தினார்:
கேள்வி: தார்மீக வட்ட விரிவாக்கம் - பீட்டர் சிங்கரும் விரிவடையும் வட்டமும் பற்றி தகவல் சொல்.
பதில்: பயனெறிமுறைக் கோட்பாட்டு மெய்யியலாளரான பீட்டர் சிங்கர் 1981-ம் ஆண்டு எழுதிய ''தி எக்ஸ்பான்டிங் சர்கிள்'' ("விரிவடையும் வட்டம்") என்ற புத்தகத்தில் தார்மீக வட்ட விரிவாக்கக் கருத்தினை மேலும் செப்பனிட்டார். இந்தப் புத்தகம் விரிவடையும் வட்டத்தின் பொதுவான கோட்பாட்டை முன்வைக்கிறது: தனது குடும்பம் அல்லது தன்னைச் சார்ந்த சமூகக் குழு போன்ற தன்னைப் போலவே இருப்பவர்களை மட்டுமே மதிக்கத் துவங்கிய மனித இனம் பின்னர் தனது நாட்டின் மற்ற குடிமகன்களையும் ஏற்றுக்கொண்டு இறுதியாக ஒட்டுமொத்த மனிதகுலத்தையும் மதிக்கத் தொடங்கியது; இப்போது அதே விரிவாக்க செயல்முறை விலங்குரிமை தொடர்பாக நடைபெற்று வருகிறது. "ஒப்புரவாண்மை விரிவாக்கத்திற்கான ஒரே நியாயமான நிறுத்தற் புள்ளி எதுவெனில் நமது செயல்களால் பாதிக்கப்படக்கூடிய அனைவரும் நமது ஒப்புரவாண்மை வட்டத்திற்குள் சேர்க்கப்பட்டுவிட்டனர் என்ற புள்ளியேயாகும்" என்று சிங்கர் தனது புத்தகத்தில் விவரிக்கிறார். சிங்கர் தனது வேறு சில படைப்புகளிலும் விரிவடையும் வட்டத்தைக் குறித்து எழுதுகிறார்.
கேள்வி: தார்மீக வட்ட விரிவாக்கம் - மாற்றுக் கருத்துகளும் பிற்கால முன்னேற்றங்களும் பற்றி தகவல் சொல்.
பதில்: தார்மீக வட்ட விரிவாக்கம் குறித்து சில பிற்கால எழுத்தாளர்களும் எழுதியுள்ளனர் என்றபோதும் அவர்களின் வரையறைகள் சிங்கரின் வரையறையிலிருந்து சற்றே வேறுபட்டுக் காணப்படுகின்றன. எடுத்துக்காட்டாக, ராபர்ட் ரைட் தனது 1994-ம் ஆண்டைய ''தி மாரல் அனிமல்'' ("தார்மீக விலங்கு") என்ற புத்தகத்தில் சிங்கரின் கருத்துக்கு விமர்சனக் கருத்தாக்கத்துடன் பதிலளித்தார். டி. ஜே. காஸ்பர்பாயர் 2018-ம் ஆண்டு எழுதிய புத்தகமான ''சப்ஹ்யூமன்'', தார்மீக வட்டத்தின் விரிவாக்கத்தை "தார்மீகப் பயனாளிகள்" என்ற சிந்தனையைக் கொண்டு வரையறுக்கிறது. இது தார்மீகப் பயனாளிகளாகக் கருதப்படும் விடயங்களின் எண்ணிக்கை மற்றும் எத்தனை வகையான விடயங்கள் தார்மீகப் பயனாளிகளாகக் கருதப்படுகின்றன என்பதன் அதிகரிப்பு ஆகிய இரண்டையும் கணக்கில் கொண்டு இந்த வரையறையைச் செய்கிறது. தார்மீக வட்டத்தில் புதிதாக சேர்க்கப்படும் விடயங்கள் போதுமான அளவில் இருக்க வேண்டியது முக்கியம் என்றும் காஸ்பர்பாயர் மேலும் கூறுகிறார். மெய்யியலாளர் ஜெப் செபோவின் 2025-ம் ஆண்டு படைப்பான ''தி மாரல் சர்கிள்'' ("தார்மீக வட்டம்") என்ற புத்தகம் நெறிமுறைகளின் நோக்கத்தில் மனிதர்களை மட்டுமின்றி விலங்குகள், பூச்சிகள், செயற்கை நுண்ணறிவுயிரிகள், நுண்ணுயிரிகள் ஆகியவற்றையும் உள்ளடக்குமாறு நமது தார்மீக வட்டத்தை விரிவுபடுத்த வேண்டும் என்று வாதிடுகிறது. மனித விதிவிலக்கு என்ற கருத்தை வன்மையாகக் கண்டிக்கும் இந்நூல், தொழிற்முறை விவசாயம் (factory farming), சிறைப்பிடிப்பு, தொழில்நுட்ப மேம்பாடு போன்ற மனித நடைமுறைகள் பெரும்பாலும் மனிதரல்லா விலங்குகளின் நலன்களைக் கருத்தில் கொள்ளத் தவறிவிடுகின்றன என்பதை ஆராய்கிறது. சிறைபிடிக்கப்பட்ட யானைகள், வளர்க்கப்பட்ட பூச்சிகள், டிஜிட்டல் மனங்களை உருவாக்குவதைச் சுற்றியுள்ள நெறிமுறை சிக்கல்கள் ஆகியவற்றைப் பற்றிய வழக்காய்வுகளின் (case studies) வாயிலாக செபோ இந்தக் கருத்துகளை அலசுகிறார். நெறிமுறை பொறுப்புகளை மறுபரிசீலனை செய்யுமாறு வலியுறுத்தும் இந்நூல் அனைத்துயிரிகளின் நலத்தேவைகளை உள்ளடக்கிய சமமான எதிர்காலத்தை உருவாக்க முறையான மாற்றங்களைப் பரிந்துரை செய்கிறது.
கேள்வி: தார்மீக வட்ட விரிவாக்கம் - இவற்றையும் காண்க என்பது என்ன?
பதில்: * விலங்கினவாதம் * நலத்தேவைகளின் சமபாவனை * தார்மீகப் பயனாளித்துவம்